b'\n_START_ARTICLE_\nMolex (jungtis)\n_START_PARAGRAPH_\nMolex (jungtis) \xe2\x80\x93 pla\xc4\x8diai \xc5\xbeinomos firmos Molex\xc2\xae pasi\xc5\xablytas paplit\xc4\x99s maitinimo kabelio jungties standartas. \xc5\xa0i plastikin\xc4\x97 jungtis turi keturis kontaktus, \xc4\xaf kuriuos veda standartizuotos spalvos laidai: du \xc4\xaf\xc5\xbeeminimo (juodi), vienas 12 volt\xc5\xb3 (geltonas) ir vienas 5 volt\xc5\xb3 (raudonas). Kai kuriuose senuose \xc4\xafrenginiuose spalvos gali b\xc5\xabti ir kitokios. Jungtis, \xc5\xbei\xc5\xabrint i\xc5\xa1 galo, turi trapecijos pavidal\xc4\x85, tod\xc4\x97l jos negalima \xc4\xafstatyti atvirk\xc5\xa1\xc4\x8diai. I\xc5\xa1 maitinimo bloko vedantis laidas gale turi ki\xc5\xa1tuk\xc4\x85. Maitinami \xc4\xafrenginiai savo korpuse turi j\xc4\xaf atitinkant\xc4\xaf lizd\xc4\x85._NEWLINE_\xc5\xa0i jungtis labai da\xc5\xbenai naudojama ventiliatoriams, kietiesiems diskams, kompaktini\xc5\xb3 disk\xc5\xb3 skaitymo \xc4\xafrenginiams, 5.25\xe2\x80\x9e (ne 3,5\xe2\x80\x9c) lanks\xc4\x8di\xc5\xb3j\xc5\xb3 diskeli\xc5\xb3 \xc4\xafrenginiams, kai kurioms grafin\xc4\x97ms plok\xc5\xa1t\xc4\x97ms ir kitiems vidiniams kompiuterio \xc4\xaftaisams maitinti._NEWLINE_Pagrindinis jungties tr\xc5\xabkumas \xe2\x80\x93 prireikus sunku atjungti (reikia palyginus daug j\xc4\x97gos). Taip yra tod\xc4\x97l, jog j\xc4\x85 sujungt\xc4\x85 laiko tik trintis \xe2\x80\x93 n\xc4\x97ra jokio kito fiksatoriaus. I\xc5\xa1 kitos pus\xc4\x97s, tai retai b\xc5\xabna problema, nes jungtis neskirta da\xc5\xbenam jungin\xc4\x97jimui.'